Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/810/2026.  Előterjesztő: dr. Csáky András polgármester  Szakmai előterjesztő: Sipos Nikoletta pénzügyi irodavezető  Ügyintéző: Ujszászi Gabriella pénzügyi ügyintéző | Tárgy: Beszámoló Cegléd Város Önkormányzatának 2025. IV. negyedévi pénzügyi helyzetéről |

**ELŐTERJESZTÉS**

Cegléd Város Önkormányzata Képviselő-testületének 2026. február 11-i ülésére

**Tisztelt Képviselő-testület!**

Cegléd Város Önkormányzata 2025. IV. negyedévi pénzügyi helyzetéről az alábbi tájékoztatást adom:

Az önkormányzat IV. negyedévi gazdálkodásáról és pénzügyi helyzetéről készített beszámolót a 2025.12.31-ig jóváírt bevételek és elszámolt kiadások már rendelkezésre álló adatai alapján, illetve a főkönyvi könyvelés adott időszakra rögzített adatai alapján készítettük el.

2025. december 31-én fennálló követelések, és nyilvántartott szállítói tartozások:

Az önkormányzat nyilvántartott vevőállománya 23.177.941 Ft.

Tartalma: továbbszámlázott közüzemi díjak és telefonszámlák, kiszámlázott bérleti díjak, gyermekétkeztetési díjak.

Szállítói tartozás: 279.005.893 Ft, ami többek között gyógyfürdő kivitelezési munkálatok díját, közüzemi díjakat, köztisztasági feladatok, út-és árok karbantartás, közlekedési táblák, útjelfestések összegét, csapadékvíz elvezető árok karbantartásának díját, ebrendészeti feladatok ellátásának díját, közterület-fenntartást, parkgondozást, vásárolt élelmezés díját (89.509.852 Ft), kertészeti munkák, járdaépítés díja, településrendezési eszközök részleges módosításának díja, postaüzemeltetési díjat, továbbá kisebb összegű szállítói számlákat tartalmaz.

**I. Bevételek**

1. **Az önkormányzat állami támogatásból származó bevételei**:
2. Állami támogatás: 525.619.690 Ft.

Az állami bevételeket az önkormányzat a feladat-finanszírozás elve szerint nettó finanszírozás keretében megkapta.

**Működési bevételek:**

* Védőnői feladatok ellátásának támogatása 2.144.910 Ft;
* Tartósan betöltetlen háziorvosi körzetek ellátásának támogatására 7.559.400 Ft;
* Magyarország Ifjúsági Fővárosa 2026. program támogatása 114.130.000 Ft.

1. **Helyi adóbevételek:**

A helyi adó 2025. IV. negyedéves teljesítése összesen 553.262.746 Ft. Az iparűzési adó IV. negyedévi bevétele 516.092.248 Ft-ban teljesült, ami az éves előirányzat 15,19 %-a. Az építményadóból befolyt összeg 19.521.494 Ft, ami a tervezett összeg 5,14 %-a. A magánszemélyek kommunális adó bevétele 5.251.792 Ft, ez az előirányzat 4,77 %-a. Az idegenforgalmi adó bevétele 7.809.700 Ft. Pótlék, bírság bevétel 4.357.848 Ft, a talajterhelési díj összege a IV. negyedévben 229.664 Ft.

|  |  |  |  |
| --- | --- | --- | --- |
| **Megnevezés** | **2024. IV. negyedév bevétele (Ft)** | **2025. évi előirányzat (Ft)** | **2025. IV. negyedév bevétele (Ft)** |
| **Helyi iparűzési adó** | 449.418.659 | 3.397.647.000 | 516.092.248 |
| **Építményadó** | 17.789.232 | 380.000.000 | 19.521.494 |
| **Kommunális adó** | 5.337.267 | 110.000.000 | 5.251.792 |
| **Idegenforgalmi adó** | 5.281.609 | 30.000.000 | 7.809.700 |
| **Pótlék, bírság** | 6.120.486 | 20.000.000 | 4.357.848 |
| **Talajterhelési díj** | 767.889 | **---** | 229.664 |
| **Összesen** | **484.715.142** | **3.937.647.000** | **553.262.746** |

1. **Felhalmozási bevételek:**

- KEHOP\_PLUSZ-2.1.10-23-2024-00033 Szennyvíztisztító telep korszerűsítése, fejlesztése: 962.470.830 Ft támogatási előleg;

- Magyarország Ifjúsági Fővárosa 2026 programra 90.000.000 Ft támogatás.

Ingatlan értékesítésből és lakástörlesztésből származó bevétel:

* ingatlan értékesítés 850.000 Ft;
* lakástörlesztés: 1.601.769 Ft.

1. **Pénzkészlet 2025. 12. 31-én:**

* Költségvetési számla egyenlege: 412.495.948 Ft
* Kincstárban vezetett forintszámlák egyenlege: 1.071.929.331 Ft
* Pénztár: 88.115 Ft

A költségvetési számla egyenlege tartalmazza többek között a december havi és a 2026. évi nulladik havi állami támogatás összegét, valamint a bankváltás miatt megszüntetett bankszámlákról átvezetett összegeket.

A feladatok pénzügyi teljesítése során az önkormányzat folyószámlahitel igénybevételével élt,

a rendelkezésre álló összeget folyamatosan igénybe vettük a bevételek alakulásának ütemében.

**II. Kiadások**

1. **Működési kiadások:**

Az önkormányzat intézményeinekműködtetéséhez, azaz az alapfeladatok ellátásához kapcsolódóan adódtak szállítói tartozások, melyeket pénzügyileg részben rendeztünk. Az önkormányzati szinten realizálódott működési bevételekkel és a IV. negyedévi adóbefizetési kötelezettség teljesítésével, valamint az állami támogatással a vállalt kötelezettségeinket részben teljesítettük.

Gazdasági társaságok működési célú támogatásai a IV. negyedév végéig:

1. Ceglédi Sportcsarnok Kft.: 11.716.585 Ft;
2. Ceglédi TV Közhasznú Nonprofit Kft.: 8.545.833 Ft;
3. Kossuth Művelődési Központ Nonprofit Kft.: 42.399.450 Ft;
4. Várvag Nonprofit Kft.: 15.500.000 Ft;
5. Ceglédi Városfejlesztési Kft.: 12.835.353 Ft.

Ceglédi Többcélú Kistérségi Társulás állami támogatása: 137.476.390 Ft.

Betöltetlen háziorvosi és fogorvosi körzetek helyettesítési díjai: 18.720.000 Ft.

Védőnői körzetek kiadásai 1.143.494 Ft.

1. **Visszatérítendő és vissza nem térítendő működési és felhalmozási célú támogatások kiadásai:**

* Visszatérítendő támogatást nem adtunk a IV. negyedévben.

Vissza nem térítendő támogatások:

* Ceglédi Vasutas Sport Egyesületnek 16.000.000 Ft;
* CKKSE Handball Kft. részére 20.000.000 Ft;
* Ceglédi Kettlebell Sportegyesület 6.000.000 Ft;
* Cevasport Kft. 16.000.000 Ft;
* Életmód Sportegyesület 2.000.000 Ft;
* Magyar Máltai Szeretetszolgálat Egyesület 2.250.000 Ft;
* Tanulmányi ösztöndíj támogatás az Óbudai Egyetem hallgatóinak 945.000 Ft.

1. **Jelentősebb beruházások és felújítások:**

- TOP\_PLUSZ-1.1.3-23-PT1-21-00031 Gyógyászati épület bővítésére 110.685.428 Ft-ot fordítottunk;

- TOP\_PLUSZ-1.1.1-21-PT1-2022-00008 Ipari Park III. kivitelezési munkálataira 119.223.115 Ft-ot költöttünk;

- Díszvilágítási lámpatestek korszerűsítése 7.019.792 Ft-ba került;

- Szabadság tér 8. szám alatti lakás felújítására 17.867.840 Ft-ot fizettünk ki;

- TOP\_PLUSZ-3.3.2-23-PT1-2022-00048 Autista nappali ellátó kialakítására 28.113.090 Ft-ot fordítottunk;

- Városháza épületében gázhálózat felülvizsgálatára, átalakítására 28.113.090 Ft-ot fizettünk ki;

- Damjanich utca 17-19. számú lakás felújítása 16.256.000 Ft-ba került;

- KEHOP\_PLUSZ-2.1.10-23-2024-00033 Szennyvíztisztító telep korszerűsítésére, fejlesztésére 367.953.246 Ft fordítottunk.

Tisztelt Képviselő-testület!

Kérem, hogy a 2025. IV. negyedévi pénzügyi helyzetről készített beszámolót megtárgyalni szíveskedjenek.

Az előterjesztést a **Pénzügyi Ellenőrző Bizottság** és a **Gazdasági Bizottság** megtárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel, **nyilvános ülés** keretében, az 50. § rendelkezései alapján – figyelemmel a 42. § -ban és a Kt. SzMSz 59. § 3. pontjában foglalt rendelkezésekre - **minősített szavazati arány**t igényel.

Cegléd, 2026. február. 3.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Elfogadja Cegléd Város Önkormányzatának 2025. IV. negyedévi pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnalFelelős: Dr. Csáky András polgármester

A határozatot kapja:

1. Pénzügyi Iroda

Láttam:

Dr. Diósgyőri Gitta

címzetes főjegyző