

**Ceglédi Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |
| --- |
| Előterjesztő: dr. Nagy Lajos Aljegyző |



|  |  |
| --- | --- |
| **Ügyiratszám**: C/……..…../2026.  **Előterjesztő**: Dr. Csáky András polgármester  **Szakmai előterjesztő**: Dr. Gujka Attila irodavezető  **Ügyintéző**: Lázár Péter beruházási ügyintéző | **Tárgy:** Térfigyelő kamera telepítése, Aszaló utca  **Melléklet**: Anyagi felajánlás |

**ELŐTERJESZTÉS**

Cegléd Város Önkormányzat Képviselő-testülete 2026. február 11-i ülésére

**Tisztelt Képviselő-testület!**

A Településfejlesztési Szövetség Egyesület (2700 Cegléd, Öreghegyi utca 3.) képviseletében Szebeni Dávid elnök azzal a felajánlással élt az önkormányzat felé, hogy az Egyesület és partnerei saját költségükön 2db térfigyelő kamerát telepítenének Cegléd Aszaló utca megfigyelésére - kórház mögötti rész -, a közbiztonság fokozása és az illegális szemételhelyezés megszüntetése érdekében.

Az Egyesület, a Ceglédi Toldy Ferenc Kórház és Rendelőintézet, valamint a Beruházási Közbiztonsági Iroda részvételével kijelölésre került a térfigyelő kamera lehetséges helyszíne, mely az közterülethez közel, de biztonsági okokból a kórház kerítésén belül, a kórház területén kerülne felállításra és melynek működtetéséhez az áramellátást a kórház biztosítaná. Az Egyesület árajánlatokat kért be, melynek alapján a telepítés teljes költségét átvállalnák oly módon, hogy a vállalkozó(k) részére a beruházás költségét számla ellenében közvetlenül rendeznék. Az Egyesület egy, az önkormányzattal kötendő megállapodásban vállalja, hogy a beruházást annak elkészültét követően ingyenesen Cegléd Város Önkormányzata részére átadja, amennyiben az önkormányzat vállalja, hogy a kamerák üzemeltetéséről annak elkészülte után saját költségén gondoskodik. A térfigyelő kamera olyan technológiai megoldással kerül kialakításra, hogy az integrálható legyen az önkormányzat által működtetett térfigyelő kamera-rendszerbe.

Kérem a Képviselő-testületet, hogy az előterjesztést és a határozati javaslatot megtárgyalni, döntésüket meghozni szíveskedjen.

Az előterjesztést a Gazdasági Bizottság tárgyalja. A bizottság véleménye – jegyzőkönyvi kivonat formájában – a Képviselő-testület ülésén kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.)46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az Mötv. 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Cegléd, 2026. február 2.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Támogatja a Településfejlesztési Szövetség Egyesület (2700 Cegléd, Öreghegyi utca 3.) azon kezdeményezését, hogy saját költségén a Cegléd, Aszaló utca közterületi megfigyelésére két darab kamerából álló térfigyelő rendszert telepítsen és térítésmentesen Cegléd Város Önkormányzatának tulajdonába adja.
2. Kijelenti, hogy a térfigyelő kamerarendszert, annak telepítését követően térítésmentesen tulajdonba veszi, és üzemeltetéséről gondoskodik.
3. Felhatalmazza a polgármestert a szükséges nyilatkozatok megtételére, megállapodás aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Beruházási és Közbiztonsági Iroda és általa
2. Pénzügyi Iroda
3. Településfejlesztési Szövetség Egyesület
4. Ceglédi Toldy Ferenc Kórház és Rendelőintézet

Láttam:

Dr. Diósgyőri Gitta

címzetes főjegyző