

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/…../2026. Tárgy: Polgármester szabadság ütemtervének jóváhagyása

Előterjesztő: dr. Csáky András polgármester

Szakmai előterjesztő: dr. Diósgyőri Gitta címzetes főjegyző

Ügyintéző: Jáger Mária vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének 2026. február 11-ai ülésére

**Tisztelt Képviselő-testület!**

A *közszolgálati tisztviselőkről szóló 2011. évi CXCIX. törvény* (Kttv.) 225/C. §-a a következő rendelkezéseket rögzíti:

*„(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*(2) A polgármester előterjesztésére a képviselő-testület minden év* ***február 28-ig jóváhagyja*** *a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

*(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.*

*(5) A foglalkoztatási jogviszonyban álló alpolgármester szabadságára az (1)–(4) bekezdésben foglaltak vonatkoznak azzal az eltéréssel, hogy a szabadság ütemezését a polgármester hagyja jóvá, és a szabadságot a polgármester adja ki.”*

A fenti jogszabályhelyek alapján terjesztem elő 2026. évi, és 2025. évről áthozott 14 nap, mindösszesen 53 napszabadságom ütemezését, melynek elfogadására tisztelettel felkérem a Képviselő-testületet.

**Jelzem, hogy személyes érintettségem miatt nem kívánok részt venni a döntéshozatalban.**

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a Kt. SzMSz 59. §-ában foglalt rendelkezéseire – **egyszerű** szavazati arányt igényel.

Cegléd, 2026. január 27.

Dr. Csáky András

polgármester

**Határozati javaslat:**

**Cegléd Város Önkormányzatának Képviselő-testülete** *a**közszolgálati tisztviselőkről szóló 2011. évi CXCIX. törvény* (Kttv.) 225/C. § (2) bekezdésében biztosított hatáskörében eljárva

1. Megállapítja, hogy dr. Csáky András polgármester a Kttv. 225/C. § (1) bekezdése szerint 2026-ban 25 munkanap alapszabadsággal, 14 munkanap pótszabadsággal és 2025. évről áthozott 14 nap szabadsággal rendelkezik, melyek igénybevételét 2026-ban a következő ütemezéssel hagy jóvá:

|  |  |  |
| --- | --- | --- |
| *Január 23-26.* | *2* | *nap* |
| *Február 4-6., 13-17.* | *6* | *nap* |
| *Március 2-5.* | *4* | *nap* |
| *Április 7-10.* | *4* | *nap* |
| *Május 26-29.* | *4* | *nap* |
| *Június 8-12.* | *5* | *nap* |
| *Július 1-17.* | *13* | *nap* |
| *Augusztus 4-13.* | *8* | *nap* |
| *Szeptember 2-4.* | *3* | *nap* |
| *December 28-31.* | *4* | *nap* |
| ***Összesen*** | ***53*** | *nap* |

**2.)** Felkéri a Jegyzőt a törvényben előírt nyilvántartások vezetésére.

Határidő: folyamatos Felelős: dr. Diósgyőri Gitta címzetes főjegyző

A határozatról értesítést kapnak:

1. Ügyintéző helyben és általa:

2. Dr. Csáky András polgármester

3. Ceglédi KÖH Szervezési Iroda személyzeti ügyintéző

Az előterjesztést láttam:

Dr. Diósgyőri Gitta

címzetes főjegyző